ועדת החינוך, התרבות והספורט, כנסת 17, פרוטוקול מספר 464, 2008-07-06 09:00

מיכאל מלכיאור: בוקר טוב, יש לנו דיון מרתק שלא יעניין את כל עם ישראל אלא רק את מי שחשובה לו הנהיגה הספורטיבית בישראל.

מיכאל מלכיאור: זה מגיע אחרי החוק של נהיגה ספורטיבית שאמור לסדר את כל הנושא הזה, כדי שלא יתפרעו בכבישים, כדי שתהיה נהיגה בתוך מסלולים קבועים ובטוחים.

מיכאל מלכיאור: המשרד לענייני ספורט, שקשור למשרד התרבות והמדע , הכין לנו את התקנות.

מיכאל מלכיאור: אנחנו לפי החוק צריכים לאשר את התקנות.

מיכאל מלכיאור: זה מה שאנחנו מתכוונים לעשות הבוקר.

מיכאל מלכיאור: כבר דנו בזה כמה ישיבות.

מיכאל מלכיאור: יש לנו עוד מספר תקנות.

מיכאל מלכיאור: אנחנו נתחיל הבוקר בנושא של חובת ביטוח.

מיכאל מלכיאור: ביקשנו בישיבה הקודמת שיבואו מומחים להסביר על מנת שהאישורים שאנחנו מוציאים תחת ידינו יהיו אישורים ראויים.

מיכאל מלכיאור: אני מציע שנתחיל בנקודה הזאת.

מרב ישראלי: בפעם הקודמת עברנו על התקנות וקראנו אותן.

מרב ישראלי: יש ביטוח עבור מי שנמצא בכלי הרכב ונוהג ויש ביטוח צד ג'.

מרב ישראלי: הוועדה רצתה לשמוע את יועץ הביטוח שייעץ למשרד הספורט לגבי השאלה של הסכומים.

מרב ישראלי: עלתה גם השאלה לגבי האבחנה בין בגירים לכאלה שאינם בגירים.

מיכאל מלכיאור: הסכומים לא כל כך גבוהים.

מרב ישראלי: מדובר בסכום של 150 אלף שקלים חדשים לגבי ביטוח הנהגים לאירוע של נהיגה ספורטיבי, ו-300 אלף שקלים חדשים לתקופת ביטוח שנתית.

מרב ישראלי: ההשתתפות העצמית לא עולה על 1000 שקלים.

מרב ישראלי: לגבי ביטוח צד ג', שזה לא נוהג ולא נוסע בכלי תחרותי, זה 10 מיליון שקלים חדשים לתאונה, 20 מיליון שקלים חדשים לתקופת ביטוח שנתית והשתתפות עצמית שלא עולה על 5000 שקלים.

מרב ישראלי: יש פה גם ביטוח על ידי בעל מסלול.

מרב ישראלי: זה בסכום כולל שלא יפחת מ50 מיליון שקלים באירוע נהיגה ספורטיבי, ו100 מיליון שקלים חדשים לתקופת ביטוח שנתית.

מרב ישראלי: הנסיעה היא לפי פקודת ביטוח רכב מנועי.

אורי אורלנד: על נהיגה ספורטיבית לא הוחל חוק הפיצויים לנפגעי תאונות דרכים.

אורי אורלנד: אם היה מוחל חוק הפיצויים לנפגעי תאונות דרכים היינו יכולים לעקוף את הבעיה.

אורי אורלנד: אני מבין שזה נושא של מדיניות של לא להשיט על כלל האוכלוסייה סבסוד או מימון של משתתפים בנהיגה ספורטיבית.

אורי אורלנד: מצאנו את עצמנו במצב שהיה צורך לקבוע דרישות ביטוח.

אורי אורלנד: להבדיל מחוק הפיצויים לנפגעי תאונות דרכים, שבו יש תמיד איזה שהוא קו אחורי שישלם את הנזקים, כאן הקו הראשון הוא גם הקו האחרון.

אורי אורלנד: לכאורה היינו צריכים לקבוע סכומים מאוד גבוהים.

אורי אורלנד: לקבוע סכומים גבוהים מאוד זה להרוג את הנושא של הנהיגה הספורטיבית.

אורי אורלנד: צריך היה לאזן כאן בין גורמים שונים.

מיכאל מלכיאור: הסיכון כל כך גדול?

אורי אורלנד: הסיכון עלול להיות גדול.

אורי אורלנד: מכונית יכולה להתגלגל לתוך קהל צופים.

מיכאל מלכיאור: אני מניח שסכום הביטוח שאדם משלם הוא לפי מידת הסיכון.

מיכאל מלכיאור: כך זה עובד.

מיכאל מלכיאור: אתה אומר שיש סיכון גבוה שהמכונית תתגלגל לתוך הקהל.

אורי אורלנד: מישהו יאבד את השליטה ויפגע.

אורי אורלנד: מרב ישראלי צריך להבחין בין הסיכוי לקרות האירוע לנזק שמתקיים אם האירוע אכן מתרחש.

אורי אורלנד: אורי אורלנד: הסיכוי הוא לא גדול.

אורי אורלנד: אין לנו את האצטדיונים.

אורי אורלנד: חזקה שמי שיבנה מסלול יבנה אותו כך שהסיכוי שמכונית תתגלגל לתוך הקהל יהיה נמוך.

אורי אורלנד: אני יכול להניח שאנשים לא יעמדו על הקווים אלא יהיו במקום שהוא מקום מרוחק כך שתהיה איזו שהיא הגנה פיזית בין המשתתפים לקהל.

אורי אורלנד: אנחנו צריכים לחשוב על מצב שבו אנשים ייפגעו על ידי מכוניות, כמו אם מישהו יאבד את השליטה ויעבור את הגדר ויגיע לקהל הצופים.

אורי אורלנד: צריך להבחין בין הנוהג לנוסע, בין מי שמסתכן במודע לצדדים שלישיים.

אורי אורלנד: לגבי מי שמסתכן במודע צריך לשאול אם המדינה צריכה להתערב.

אורי אורלנד: אפשר לבוא ולומר שאדם שמסתכן במודע צריך לדאוג לעצמו לביטוח.

אורי אורלנד: עדיין קבענו כאן איזה שהוא כיסוי בסיסי, שזה מחשש שמא אנשים לא יעשו ביטוח וייפלו לנטל על הציבור.

אורי אורלנד: המטרה היא לא לחנך את הנוהג ואת הנוסע, אלא למנוע נטל על הציבור.

מיכאל מלכיאור: אנחנו רוצים לבטח.

מרב ישראלי: ביטוח חובה זה משהו שהוא רק במקרים מסוימים.

מיכאל מלכיאור: דווקא בספורט אנחנו תמיד מחייבים.

מיכאל מלכיאור: אפשר להגיד שבכל ספורט אדם לוקח על עצמו סיכון.

אורי אורלנד: הביטוח בספורט הוא קצת שונה, כי הוא ביטוח שנקרא ביטוח של פיצוי.

מרב ישראלי: השאלה אם אנחנו רואים את זה כספורט אתגרי שבו אדם לוקח על עצמו איזה שהוא סיכון כשהוא עוסק באותו ספורט.

מרב ישראלי: האינטרס המוגן פה זה שהוא לא ייפול לנטל על הציבור.

אורי אורלנד: לגבי סעיף 1 היינו צריכים לקבוע סכום.

אורי אורלנד: נראה היה לנו שסכום של 150 אלף שקלים לנפגע יאפשר לאנשים לערוך את הביטוח.

אורי אורלנד: אם היינו קובעים סכום של מיליון או 5 מיליון שקלים לנפגע הפרמיה הייתה גבוהה והתוצאה הייתה שאנשים לא היו עורכים ביטוח.

אורי אורלנד: המטרה היא לאפשר הפעלה סדירה של נהיגה ספורטיבית.

אורי אורלנד: קבענו סכום של 150 אלף שקל.

אורי אורלנד: אנחנו לא יודעים אם חוק בריאות ממלכתי חל או לא חל כאן.

אורי אורלנד: ההנחה שלנו היא שבמקרה של נהיגה ספורטיבית חוק הבריאות הממלכתי לא חל.

מרב ישראלי: האם יש חוות דעת של משרד המשפטים בעניין הזה?

אורי אורלנד: אני לא מכיר אותה.

אורי אורלנד: הערכה שלי שחוק בריאות ממלכתי לא חל.

אורי אורלנד: אם הוא לא חל כל ההוצאות יהיו על אותו אדם.

מרב ישראלי: יש עוד דברים שהביטוח מכסה.

מרב ישראלי: זה לא רק ההוצאות הרפואיות.

מרב ישראלי: אין ספק שההוצאות הרפואיות הן חלק גדול מאוד מהביטוח, לכן יש משמעות מאוד גדולה לשאלה אם חוק בריאות ממלכתי חל או לא.

אורי אורלנד: דעתי היא שחוק בריאות ממלכתי לא יחול.

מרב ישראלי: אני לא הנחתי כך.

מרב ישראלי: יכול להיות שבעניין הזה צריך להביא את משרד המשפטים, כי זה משהו מאוד משמעותי.

מיכאל מלכיאור: איך אפשר להסתפק בסכום ש 150 אלף שקל אם זה לא חל?

אורי אורלנד: זה סכום מינימאלי.

מיכאל מלכיאור: מה עושה אדם שעבר תאונה קשה וצריך לעבור ניתוח?

מיכאל מלכיאור: בשלושת הימים הראשונים הולכים לו 150 אלף שקל.

מיכאל מלכיאור: מה הוא עושה יום אחרי זה?

אורי אורלנד: אפשרות אחת שהא יקנה ביטוח מעבר לזה.

אורי אורלנד: מה שאנחנו קובעים פה זה סכום מינימאלי.

אורי אורלנד: אנחנו נכנסים לסכום מינימאלי במקום שאנחנו לא צריכים להיכנס.

אורי אורלנד: מדובר באדם שמעמיד את עצמו בסכנה.

אורי אורלנד: יש את הדוגמה של הצנחן החופשי.

אורי אורלנד: אנחנו לא שואלים את הצנחן החופשי מה הוא יעשה אם הוא ייפגע כתוצאה מאותה צניחה.

מיכאל מלכיאור: אני מניח שאנחנו מאמינים שזה ספורט לא מסוכן, כי אחרת לא היינו מאפשרים אותו.

מיכאל מלכיאור: אנחנו מניחים שזה כמו כל ספורט אחר.

מיכאל מלכיאור: זה לא שאדם נכנס להרפתקה.

מיכאל מלכיאור: אנחנו צריכים להיות בטוחים שהאדם הזה יבוטח כהוגן.

מיכאל מלכיאור: אולי צריך להתקין תקנות בחוק בריאות ממלכתי.

מיכאל מלכיאור: חייבים איכשהו להבטיח שלאדם הזה יהיה ביטוח.

מיכאל מלכיאור: אתה מתאר את זה כאילו אדם הולך להרפתקה.

מיכאל מלכיאור: רק אנשים עשירים לוקחים על עצמם ביטוחים נוספים.

מיכאל מלכיאור: העובדה שרק הם יוכלו לעסוק בספורט הזה זה דבר מאוד בעייתי.

אורי אורלנד: אנחנו צריכים לאזן בין הדברים.

מיכאל מלכיאור: מה התשלום בשביל הדבר הזה?

אורי אורלנד: כמובן שתהיינה הוצאות.

מיכאל מלכיאור: אני מניח שהגעתם לאיזונים מתוקף השערות מסוימות.

אורי אורלנד: כמה מאות שקלים בשנה לסעיף 1.

אורי אורלנד: השאלה בסעיף 2 היא אם הוא יערוך את הביטוח או שבעל המסלול יערוך את הביטוח.

אורי אורלנד: לסעיף 2 צריך להביא בחשבון כמה אלפי שקלים.

מיכאל מלכיאור: על כל נוסע?

אורי אורלנד: על מי שעורך את הביטוח.

מיכאל מלכיאור: אני שואל על האדם הפרטי שיש לו את הרכב ורוצה לעשות ביטוח.

אורי אורלנד: סעיף 1 יעלה לו כמה מאות שקלים בשנה.

מיכאל מלכיאור: לא חשוב כמה פעמים הוא ינהג?

אורי אורלנד: חברת הביטוח תעשה הנחה במידה והוא ישתתף בתחרות אחת בכל חודש.

אורי אורלנד: תביא בחשבון שזה 10, 12 תחרויות בשנה.

אורי אורלנד: לפי זה היא תקבע את הפרמיה.

אורי אורלנד: לא קל לביטוחים קטנים מידי להיכנס לרזולוציה ולהגיד שהן גובות 50 שקל על כל תחרות.

אורי אורלנד: זה לא מעשי לומר לנהג שכל פעם שהוא משתתף בתחרות הוא צריך לקבל את אישור חברת הביטוח ולשלם 50 שקלים.

מיכאל מלכיאור: האם יש משהו על כל תחרות, או שזה שנתי?

אורי אורלנד: זה יהיה שנתי.

מיכאל מלכיאור: בכמה מדובר?

מיכאל מלכיאור: ב300, 400 שקל?

אורי אורלנד: ב500, 600 שקלים.

יוסי ניסן: תלוי כמה תחרויות.

יוסי ניסן: רוכשים את הפוליסה במרוכז.

יוסי ניסן: ההתאחדות תרכוש את הפוליסה הזאת במרוכז לכל האירועים השנתיים שיהיו בנושא הזה.

מרב ישראלי: החבות הראשונית על פי החוק לערוך את הביטוח היא על האדם.

מרב ישראלי: הקביעה של השר בהתייעצות עם המפקח על הביטוח לגבי סוגים של כלים תחרותיים או תחומים של נהיגה ספורטיבית תחול על בעל המסלול.

מרב ישראלי: עד שלא ייקבעו תקנות לפי סעיף 15(ב) לחוק, החבות הראשונה תהיה על מי שנוהג.

מיכאל מלכיאור: מה קורה כשאין ביטוח ממלכתי?

מיכאל מלכיאור: נניח שאדם גמר את הביטוח ואין לו כסף.

מרב ישראלי: אני לא זוכרת שהשאלה של פקודת חוק ביטוח בריאות ממלכתי עלתה בעת חקיקת החוק.

מרב ישראלי: אני חושבת שזה משהו מאוד משמעותי לגבי קביעת הביטוח פה, כי ההוצאות הרפואיות אלו ההוצאות הכבדות.

מרב ישראלי: 150 אלף שקל זה סכום מאוד נמוך למישהו שנזקק לטיפול רפואי ממושך עכב תאונה.

מרב ישראלי: זה מאוד משליך.

מרב ישראלי: הפרשנות אם החוק הזה חל או לא מאוד משליכה על הסכום שייקבע בתקנה 1.

מרב ישראלי: את העניין הזה צריך לברר.

מיכאל מלכיאור: בכל ענפי הספורט האחרים חוק ביטוח בריאות ממלכתי חל.

אורי אורלנד: אלו שאלות שלא שואלים.

מרב ישראלי: בחקיקה של החוק המקורי היה מעורב מישהו ממשרד המשפטים שהנושא של תאונות דרכים וביטוח היו בתחום אחריותו.

מרב ישראלי: האם התייעצתם עם ייעוץ וחקיקה בנושא הזה?

מרב ישראלי: אני לא זוכרת שהנושא הזה עלה חזיתית בעת חקיקת החוק.

מרב ישראלי: צריך לוודא אותו לפני שאנחנו קובעים את הסכום.

יובל מלמד: מתייחסים לסעיף 1 כמשהו שנופל על הנהגים ולסעיף 2 כמשהו שנופל על בעל המסלול.

יובל מלמד: בסופו של יום כל התקנה הזאת נופלת על הנהגים.

יובל מלמד: יגבו את זה מהנהגים.

יובל מלמד: על הנהגים הולך להיות מוטל פה נטל.

יובל מלמד: לפי כמות הספורטאים שיש בישראל הולך להיות מוטל פה נטל שאנחנו מודאגים אם הספורט יוכל בכלל להתקיים.

מרב ישראלי: הסכום של הביטוח הזה יספיק לו לתקופה מאוד קצרה של טיפול רפואי.

יובל מלמד: אני מסכים איתך.

יובל מלמד: גם אם נשלש את הסכום הזה יכול להיות אירוע שהביטוח לא יספיק.

יובל מלמד: זה לא כמו ביטוח חובה ברכב שהוא בלתי מוגבל.

יובל מלמד: פה כל סכום יכול לא להספיק.

יובל מלמד: זה תלוי בגודל הפציעה.

יובל מלמד: החוק הזה מתאים לילדים מגיל 8.

מיכאל מלכיאור: זאת הייתה שאלה אחרת.

מיכאל מלכיאור: מה קורה אם ילד בן 8 נפגע בתאונה ואין ביטוח?

מיכאל מלכיאור: איך אנחנו יכולים להוציא דבר כזה תחת ידינו?

יוסי ניסן: אנחנו מסתכלים מה קורה בעולם.

יוסי ניסן: בעולם אין חובת ביטוח כלל.

מיכאל מלכיאור: אני מניח שלא בדקת את זה.

מיכאל מלכיאור: ארצות הברית זה מקום מופקר מבחינת ביטוח רפואי.

מיכאל מלכיאור: אני לא רוצה להשוות לארצות הברית, כי שם יש 50 מיליון אנשים שאין להם ביטוח רפואי.

מיכאל מלכיאור: אני לא יודע איך הם מתקיימים.

מיכאל מלכיאור: בכל מדינה מערבית נורמאלית יש ביטוחים רפואיים ממלכתיים.

מיכאל מלכיאור: זה חלק מהכיסוי הסוציאלי לכל אדם.

מיכאל מלכיאור: אני בטוח שכשילד עובר תאונה כזאת הוא מכוסה.

יובל מלמד: בספורט המוטורי במדינות מסוימות לא שואלים אותך אם יש לך ביטוח.

יובל מלמד: דמי ההשתתפות שאתה משלם מכסים את הביטוח לכיוון צד ג'.

יובל מלמד: אתה צריך לעשות לעצמך את הביטוח שלך.

מיכאל מלכיאור: אתה לא תספר לי שבמדינות אירופה אין כיסוי מצד המדינה להוצאות רפואיות של ילד בן 10 שנפצע בתאונה.

יובל מלמד: אני לא יודע את התשובה לזה.

מיכאל מלכיאור: אתה לא בדקת את הנקודה הזאת.

יובל מלמד: אלה שמשתתפים בגיל מבוגר דואגים לעצמם לביטוח.

יובל מלמד: את זה אני יכול להגיד לך באופן ודאי.

מיכאל מלכיאור: אתה לא יודע אם במדינות האלו, מעבר לביטוח הספציפי, הם מכוסים על ידי הביטוחים של המדינה, על ידי הביטוחים הרפואיים הכלליים.

מיכאל מלכיאור: אני מאוד מודאג מהדבר הזה.

מיכאל מלכיאור: מה קורה אם חס ושלום קורת תאונה?

מיכאל מלכיאור: אני מבין את הדאגה שלא רוצים לייקר את זה יותר מידי, אבל.

מיכאל מלכיאור: ..

מרב ישראלי: אני חושבת שצריך לברר את הנקודה המשפטית בצורה חד משמעית, לא להגיד אולי כן ואולי לא, כי זה משהו שמשליך ישירות.

מרב ישראלי: אתה אומר שה150 אלף נקבעו על אף שאתה סבור שחוק ביטוח בריאות ממלכתי לא חל.

מיכאל מלכיאור: האם אנחנו יכולים לשנות את הוראות החוק שלנו?

מרב ישראלי: זה דורש תיקון חקיקה.

מרב ישראלי: אי אפשר לעשות את זה אפרופו תקנות.

מרב ישראלי: צריך לעשות הליך חקיקה.

מרב ישראלי: זה יכול לקחת זמן.

מיכאל מלכיאור: איך אפשר לחשב את זה?

אורי אורלנד: נקודת המוצא שלנו שזה לא חל.

מיכאל מלכיאור: את זה הבנתי.

מיכאל מלכיאור: אני מדבר על כל המשרדים האחרים.

מיכאל מלכיאור: האם מבחינת הניסיון הבינלאומי אין הבדל בין ילדים למבוגרים?

אורי אורלנד: אין.

אורי אורלנד: צריך להבחין בין חוקי בריאות ממלכתיים שלא מוכרים לי בעולם ובין דרישות לגבי נהיגה ספורטיבית.

אורי אורלנד: הדרישה לערוך ביטוח בנהיגה ספורטיבית ממי שמעמיד את עצמו מדעת בסכנה היא דרישה מיוחדת.

מיכאל מלכיאור: גם לגבי קטינים?

אורי אורלנד: למיטב ידיעתי.

מיכאל מלכיאור: כשאתה אומר למיטב ידיעתי זה בגלל שבדקת את זה?

אורי אורלנד: מה שניתן לעשות זה לעבור מדינה מדינה.

מיכאל מלכיאור: עשית את זה?

אורי אורלנד: לא.

אורי אורלנד: יש לי ידיעה כללית על מה שנעשה באירופה.

אורי אורלנד: אירועים ספורטיביים נערכו בישראל בעבר למרות שלא היה חוק.

אורי אורלנד: התשובה הייתה שזה עניינו של הנהג עצמו.

אורי אורלנד: אני מכיר טפסים בהם מחתימים את המשתתף על כך שהוא פוטר אחרים מכל אחריות מתאונה שקרתה.

אורי אורלנד: זה לא מסודר.

אורי אורלנד: זה לא נעשה מדינה מדינה.

אורי אורלנד: מי שמעמיד את עצמו בסכנה הוא לא מבוטח.

אורי אורלנד: לגבי ביטוח צד ג' יש דרישות.

אורי אורלנד: צריכים לאזן פה בין הרבה דברים.

אורי אורלנד: צריך לזכור שמדובר בשוק ביטוח מאוד מצומצם, על אחת כמה וכמה כשמדובר בנהיגה ספורטיבית.

אורי אורלנד: באירועים שנעשו בישראל כמעט ולא נמצא מבטח שהיה מוכן לבטח.

אורי אורלנד: הגיעו הדברים לידי כך שמבטחים זרים היו מעורבים בעסקאות כאלו.

אורי אורלנד: לשוק הביטוח המקומי אין עניין להתעסק בזה.

אורי אורלנד: גם אין כאן הרבה פרמיה.

אורי אורלנד: זה לא שוק של 20 מיליון דולר בשנה שכדאי להתמקד בו.

אורי אורלנד: זה שוק קטן, זעיר, מסוכן.

אורי אורלנד: באופן טבעי זה שוק של מוכרים ולא של קונים.

אורי אורלנד: הרצון שלנו בקביעת הסכומים הוא להביא למצב שבו ניתן יהיה לקנות את הביטוח, כי בלקבוע דרישות שאי אפשר לעמוד בהן לא עשינו שום דבר.

יוסי ניסן: הייתה חברת ביטוח שהתעניינה להיכנס לתחום הזה של הנהיגה הספורטיבית.

יוסי ניסן: כשהיא ראתה את הסכומים האלה היא הלכה אחורה.

יוסי ניסן: היא אמרה שלדבר הזה היא לא יכולה להיכנס.

מיכאל מלכיאור: יש הבדל בסכומים בין סעיף 1 ל2 בסדרי גודל...

אורי אורלנד: הצופה לא לקח על עצמו סיכון.

אורי אורלנד: צריכים להביא בחשבון שמדובר בצדדים שלישיים.

מיכאל מלכיאור: האם חברת הביטוח נרתעה יותר מסעיף 1 או מסעיף 2?

מיכאל מלכיאור: אני מניח שנרתעו יותר מסעיף 2.

אורי אורלנד: דווקא סעיף 1 מפחיד אותם, לא סעיף 2.

אורי אורלנד: הסיכוי לתביעה על פי סעיף 2 הוא קטן מאוד.

אורי אורלנד: הסיכוי לתביעה על פי סעיף 1 גדול מאוד.

יוסי ניסן: צריך לזכור שמבחינה סטטיסטית הספורט המוטורי הרבה יותר בטוח מהנסיעה בכביש.

יוסי ניסן: את זה בדקנו.

מיכאל מלכיאור: למה חברת הביטוח לא רוצה ללכת לפי הסטטיסטיקה הזאת?

יוסי ניסן: מדובר בשוק קטן.

יוסי ניסן: זה שוק זניח.

מיכאל מלכיאור: האם הסיכון יותר קטן לפי מספר הנוסעים, לפי קילומטרז'?

מיכאל מלכיאור: איך עשית את החישוב הזה כשקבעת את זה בצורה כל כך נחרצת?

מיכאל מלכיאור: מאוד הייתי רוצה לדעת ממדינות מתוקנות אם יש שם כיסוי רפואי או אין כיסוי רפואי.

מיכאל מלכיאור: חס ושלום בתאונה ראשונה שתקרה אנחנו נראה מצב שבו האדם לא יהיה מבוטח.

יובל מלמד: אני באופן אישי מבוטח.

יובל מלמד: אני משלם את הפרמיה כמו שהחברה דורשת ובסכום שקבעתי אותו.

מיכאל מלכיאור: עובדה שיש חברה שמוכנה לעשות לך את הביטוח.

יובל מלמד: מדובר פה ב-150 אלף שקל.

יובל מלמד: אורי דיבר על כמה מאות שקלים.

יובל מלמד: אולי בכמה אלפי שקלים תהיה חברה שכן תרצה לעשות.

יובל מלמד: יש לי היום תעודת ביטוח.

יובל מלמד: אני הגעתי למו"מ עם חברה שהסכימה לקבל את הסכום.

יובל מלמד: מדובר בסכומים הרבה יותר גבוהים מכמה מאות שקלים.

מיכאל מלכיאור: ביטחת את עצמך בסכום יותר גבוה.

מיכאל מלכיאור: כמו שאתה כאדם אחראי עשית את זה, כך אנחנו רוצים להבטיח שזה יהיה.

יובל מלמד: אנחנו לא מנהלים את המו"מ מול חברות הביטוח.

יובל מלמד: אנחנו צריכים לקבוע סכום מינימאלי שיהיה באחריות שלנו.

מיכאל מלכיאור: יש הבדל גדול מאוד בין פיצוי ובין הוצאות רפואיות שהנחנו שכל אדם מכוסה בהן.

מיכאל מלכיאור: אתה יכול להבין שיש הבדל.

מיכאל מלכיאור: גם כשאתה עושה את הביטוח האישי שלך לפי מצב משפחתי יש הבדל מאוד גדול כשאתה יודע אם כל ההוצאות הרפואיות מכוסות על ידי המדינה או לא מכוסות.

יוסי ניסן: צריך לשמור על האיזון בין זה שאדם שרוצה לעסוק בעיסוק הזה יודע על הסכנות שטמונות בעיסוק הזה, ובין מצב שמדובר בקטינים שיש להם אפוטרופוס.

יוסי ניסן: הם לא יכולים לקבל רישיון בלי חתימה של הורה.

מיכאל מלכיאור: אפוטרופוס יכול לחתום, אבל אנחנו כחברה צריכים לדאוג שלא יהיה ילד שלא יקבל את כל הטיפול הרפואי שהוא צריך בעקבות תאונה.

מיכאל מלכיאור: איך אנחנו יכולים להוציא משהו מתחת ידנו כשאנחנו לא יודעים את זה?

יובל מלמד: רק ביום האמת נוכל לדעת אם זה עובר או לא.

יובל מלמד: בפעם הראשונה הם יעמדו על הרגליים האחוריות לא לשלם כדי לא ליצור תקדים.

יובל מלמד: עדיף לקחת את הפרשנות של אורי שזה לא ולקבע סכום.

יובל מלמד: אנחנו צריכים ללכת על הקו המחמיר שאומר שאין ביטוח.

מרב ישראלי: בחוק היו מעורבים כל משרדי הממשלה.

מרב ישראלי: היה דיון על הנושא של ביטוח רכב מנועי.

מרב ישראלי: אני לא זוכרת שהנושא שכאן עלה.

מרב ישראלי: אני מרגישה שיש כאן חוסר במשרדי הממשלה שהיו מעורבים בנושא הזה.

מרב ישראלי: יכול להיות שיש חור בחקיקה.

מרב ישראלי: אני חושבת שצריך למצות את הדיון בנושא של ההוצאות הרפואיות עם כל הגורמים הרלוונטיים בממשלה, על מנת להבין מה אנחנו עושים פה.

מרב ישראלי: התחושה שלי הייתה שה150 אלף לא אמורים לכסות את ההוצאות הרפואיות שיכולות להיות כבדות הרבה יותר.

מיכאל מלכיאור: יש כמה אפשרויות.

מיכאל מלכיאור: אפשרות אחת שמשרד המשפטים יגיד שזה מכוסה ואז יש אפשרות שמישהו יתנגד לכך.

מיכאל מלכיאור: אם משרד הבריאות ומשרד המשפטים אומרים שזה מכוסה, אז גם אנחנו מכוסים.

מיכאל מלכיאור: אפשרות אחרת שהם יגידו שזה דבר לא ברור ואז צריך לעשות תיקון חקיקה, או להשאיר את זה לא ברור ולקבוע סכום מינימום.

יובל מלמד: הדרך הנכונה לגלגל את הדברים ולקדם אותם היא להחליט על הפרמטרים בהנחה שאין את הביטוח, כאשר במקביל לעסוק בחקיקה בנושא.

יובל מלמד: זה דבר שייקח חודשים רבים.

מיכאל מלכיאור: אני מבין שיש פה חוסר סבלנות מסוימת ורוצים כבר לגמור.

מיכאל מלכיאור: אני לא מרגיש שיש לנו את הכלים להגיד מה המינימום של הפרמיה אם לא חל שום ביטוח לילד בן 10 שנפגע.

מיכאל מלכיאור: אני לא יודע מה המינימום.

מיכאל מלכיאור: אני לא מאמין שיש פה סביב השולחן את המומחיות שיכולה לספר לנו מה ההוצאות שיכולות להיות.

מיכאל מלכיאור: נראה לי ש150 אלף שקלים לא עומדים בשום פרופורציה להוצאות רפואיות.

מיכאל מלכיאור: ככה נראה לי.

מרב ישראלי: אני מציעה לברר את המצב המשפטי לאשורו לפני שאנחנו קובעים.

מרב ישראלי: צריך לראות אם המדינה עומדת מאחורי הדבר הזה.

מרב ישראלי: אני מבינה שהמפקח על הביטוח לא נתן את דעתו על הסכומים.

מרב ישראלי: הכנסנו את המפקח על הביטוח על מנת שייתן את דעתו גם על הסכומים.

לי דגן: המפקח על הביטוח מתנגד להטלת חובת ביטוח.

לי דגן: אדם שלוקח על עצמו סיכון יכול להחליט אם לבטח את עצמו או לא.

לי דגן: הטלת חובת ביטוח יוצרת המון קשיים.

לי דגן: היא יוצרת ביקוש קשיח.

לי דגן: אנחנו חושבים שזה לא נכון.

לי דגן: לגבי השאלה אם חוק בריאות ממלכתי חל או לא, אז אני לא זוכרת שדנו בסוגיה הזאת.

לי דגן: אני רוצה להאמין שזה חל.

לי דגן: כשההתעקשות הייתה על חובת ביטוח היא הייתה רק לעקרונות רפואיים, לא מעבר לכך.

לי דגן: חלק מהדברים, כמו חילוץ, סיעוד, שיקום ושיניים לא נכללים.

מרב ישראלי: מה המדיניות של המפקח על הביטוח?

לי דגן: המדיניות צריכה להיות שחוק ביטוח בריאות חל, כשמעבר לזה לא צריך להוציא שום חובת ביטוח נוספת.

לי דגן: אדם שנכנס לעסק הזה יכול לחשב את הסיכונים.

מיכאל מלכיאור: האם גם ילד יכול לחשב את הסיכונים?

לי דגן: אם לילד יש הורים שהרשו לו להשתתף במרוץ כזה, אז כן.

לי דגן: זאת עמדתנו.

לי דגן: גם הצופים צריכים להבין למה הם נכנסים.

לי דגן: גם שם לא בטוח שחברת ביטוח צריכה להיות.

לי דגן: השתכנענו שבמקרה הספציפי הזה יש מקום להכניס חובת ביטוח כזאת או אחרת.

לי דגן: מכיוון שמלכתחילה אנחנו מתנגדים לחובת ביטוח, אז לגבי הסכומים קשה לנו להגיד אם זה מספיק, נכון או לא נכון.

מיכאל מלכיאור: האם אתם מתנגדים גם לחובת ביטוח של בתי ספר?

לי דגן: אנחנו חושבים שכעיקרון חובת ביטוח לא צריכה להיות כיוון שזה יוצר כשלי שוק גדולים.

מרב ישראלי: לגבי הנושא של קביעה לפי סעיף 15(ב) של מקרים ספציפיים שנוגעים לבעל המסלול.

מרב ישראלי: אם באירוע של קטינים נטיל את האחריות על בעל המסלול והסכומים יעלו בהתאמה, יכול להיות שזה יהיה שיקול.

מרב ישראלי: השר יכול לקבוע לגבי תחומים מסוימים שהחובה היא על בעל המסלול.

מרב ישראלי: יכול מאוד להיות שהגיוני לקבוע שבכל מקרה שקטינים מעורבים האחריות היא על בעל המסלול.

יובל מלמד: הנושא של בעל מסלול לא קשור לפרמיות.

מרב ישראלי: יכו להיות שאת הסכומים צריך לקבוע אחרי שנדע מה יש ב15(ב).

יובל מלמד: השאלה אם אתה מגיע עם ביטוח מהבית, או שבעל המסלול מבטח את כל מי שנוסע אצלו.

יובל מלמד: יש תקנות הספורט (ביטוח).

יובל מלמד: זה משהו שקיים מ1994.

יובל מלמד: הסכומים שם מאוד דומים לסכומים שנמצאים פה.

יובל מלמד: שם אנחנו נמצאים במסגרת ספורטיבית.

יובל מלמד: אנחנו נמצאים בערכים שנקבעו בפנינו.

מיכאל מלכיאור: יש הבדל בין ספורט לספורט.

יובל מלמד: יש ענפי ספורט פחות מסוכנים.

מיכאל מלכיאור: יש הבדל בין אגרוף לריקוד.

מיכאל מלכיאור: בכל שאר ענפי הספורט חוק הבריאות הממלכתי מכסה.

מיכאל מלכיאור: מדובר פה על פיצוי, שזה משהו אחר.

מיכאל מלכיאור: מדובר בסדרי גודל אחרים.

מיכאל מלכיאור: מה שמדאיג אותי זה שאנחנו קובעים פה דבר שאף אחד לא יודע.

מיכאל מלכיאור: עובדה שאתה עסקת בזה הרבה שנים ולא חשבת על זה בכלל.

מיכאל מלכיאור: זה הבדל מאוד גדול.

מיכאל מלכיאור: כשאני עושה ביטוח אני צריך לדעת אם הביטוח הבסיסי שלי חל.

מיכאל מלכיאור: זה יכול להיות מיליונים על מיליונים.

מיכאל מלכיאור: מי יכסה את זה?

יובל מלמד: זה נראה לי טריוויאלי שאדם שעוסק בספורט מסוים מבטח את עצמו.

יובל מלמד: גם שחקן כדורגל מבטח את עצמו למקרה שהוא ייפצע.

מיכאל מלכיאור: זה טריוויאלי שהביטוח הממלכתי יחול על כל אזרח בכל מצב.

יובל מלמד: אני לא נגד התקנה.

יובל מלמד: השאלה איך מגיעים לסכום הנכון.

מיכאל מלכיאור: הסכום הנכון הוא פונקציה של השאלה אם ההוצאות הקבועות של אדם מכוסות על ידי הביטוח הממלכתי או לא.

מיכאל מלכיאור: זה הבדל של שמיים וארץ.

מיכאל מלכיאור: אני מכיר מספר מקרים שאנשים עשו ניתוחים מסובכים.

מיכאל מלכיאור: איך אנחנו יכולים לקחת אחריות על הדבר הזה?

מיכאל מלכיאור: בואו נסכם שנעשה בדיקה במשרד המשפטים ובמשרד הבריאות של הדבר הזה.

מיכאל מלכיאור: נקבל חוות דעת משפטית שלהם.

מרב ישראלי: אני מציעה שנדון בזה יחד עם התקנות לפי סעיף 15(ב).

מיכאל מלכיאור: אולי תעשו גם בדיקה השוואתית עם מדינות אירופה בשאלה אם ביטוח בריאות ממלכתי חל, אם יש כיסוי להוצאות הבריאות, אם יש הבדל בין ילדים למבוגרים, ומה גודל הסכומים שמדובר בהם.

מיכאל מלכיאור: רלוונטי לדיון לקחת 6,7 מדינות מרכזיות.

מיכאל מלכיאור: כדאי שנעשה את זה בצורה יסודית.

מיכאל מלכיאור: 2.

מיכאל מלכיאור: תקנות הנהיגה הספורטיבית (רישיון לנהיגה ספורטיבית), התשס"ח-2008

מרב ישראלי: הגדרות 1.

מרב ישראלי: בתקנות אלה – "מסלול מירוץ סגור – מסלול מירוץ מאושר המצוי במתחם שהכניסה אליו מבוקרת, שאינו דרך כהגדרתה בפקודת התעבורה; "תקנות הכשירות הרפואית – תקנות הנהיגה הספורטיבית (כשירות רפואית), התשס"ח-2008; "תקנות התעבורה" - תקנות התעבורה, התשכ"א-1961 פרק שני: רישוי.

מרב ישראלי: מתן רישיון נהיגה 2.

מרב ישראלי: רישיון לנהיגה ספורטיבית כאמור בסעיף 7 לחוק יהיה רישיון לנהוג נהיגה ספורטיבית בכלי תחרותי מסוגים אלה, כהגדרתם בתקנות הנהיגה הספורטיבית (רישיון כלי תחרותי), התשס"ח-2008 (להלן – תקנות רישיון כלי תחרותי).

מרב ישראלי: בקשה לרישיון וחובת בדיקות ובחינות 3(א) מבקש רישיון לנהיגה ספורטיבית (להלן – מבקש) יגיש בקשה לפי טופס שהורתה עליו הרשות המוסמכת, ולטופס יוצמד תצלום מדויק שישקף במידה סבירה את פניו של המבקש.

מרב ישראלי: (ב) הרשות המוסמכת תיתן למבקש רישיון נהיגה ספורטיבית, לפי הנוסח שבתוספת, אם נתקיימו בו כל אלה: (1) עבר הכשרה לנהיגה ספורטיבית שאישרה הרשות המוסמכת, על ידי מי שהוסמך למדריך ומאמן לפי תקנות הנהיגה הספורטיבית (הוראות בדבר עיסוק כמדריך ומאמן), התשס"ח-2008 (להלן תקנות העיסוק) ובהתאם לידיעותיו בנהיגה ובכפוף להחזקת רישיון נהיגה; (2) עבר בדיקות רפואיות, כאמור בתקנות הכשירות הרפואית ונמצא כשיר מבחינה רפואית לקבל רישיון לנהיגה ספורטיבית; (3) עמד בבחינות כאמור בפרק השלישי.

מרב ישראלי: (ג) מי שאינו תושב ישראל ובידו רישיון לנהיגה ספורטיבית זר או בין לאומי, בר תוקף, המשתתף באירוע נהיגה ספורטיבית בישראל, וההתאחדות הנוגעת בדבר נתנה לו תעודה המאשרת כי רישיון הנהיגה הזר או הבין לאומי, תקף לנהיגה ספורטיבית באירוע מסוג האירוע האמור, רשאי לקבל רישיון לנהיגה ספורטיבית מאותו סוג, ובלבד שמלאו 8 שנים לפחות מבלי שיידרש לעבור הכשרה.

מרב ישראלי: (ד) היה מבקש הרישיון מי שבידו רישיון נהיגה לפי פקודת התעבורה, רשאית הרשות המוסמכת להנפיק את הרישיון עם צילום המבקש שבמחשב משרד התחבורה והבטיחות בדרכים,

מרב ישראלי: כאמור בתקנה 174א(א) לתקנות התעבורה, ולצורך כך רשאית היא לעשות שימוש במאגר התמונות של המשרד האמור.

מרב ישראלי: (ה) מבקש רישיון שגילו פחות מ-17 שנים יצרף לבקשה הסכמה בכתב למתן הרישיון של אחד מהוריו.

מרב ישראלי: (ו) הרשות המוסמכת לא תיתן רישיון לנהיגה ספורטיבית למבקש שאין בידו רישיון הנהיגה לפי פקודת התעבורה, לסוג הרכב המנועי שהוא מסוג הכלי התחרותי שלנהיגתו מתבקש הרישיון, אם נדרש רישיון נהיגה כאמור לפי הפקודה האמורה, אלא בכפוף לתוספת לחוק.

מרב ישראלי: (ז) רישיון לנהיגה ספורטיבית יינתן א יחוד לאחר שמבקש הרישיון או בעל הרישיון שילם את האגרה לפי תקנות הנהיגה הספורטיבית (אגרת רישום כלי תחרותי ואגרת רישיון נהיגה ספורטיבית), התשס"ח-2007.

חוה ראובני: יש מי שבא לארץ על מנת להשתתף באירוע נהיגה ספורטיבי.

חוה ראובני: אולי צריך לומר שהוא רשאי לקבל רישיון לנהיגה ספורטיבית לצורך אותו אירוע בלבד.

יוסי ניסן: נניח שההתאחדות תחליט שזה לכל האירועים מאותו סוג.

יובל מלמד: אם על פי חוק הוא נכנס לישראל, אז הוא רשאי לשהות פה.

חוה ראובני: השאלה אם לכל מי שבא עם רשיון זר אני מוכנה לתת רישיון נהיגה ספורטיבי ישראלי בלי תנאים, או שאני רק מרשה לו זמנית להשתתף באירוע.

מרב ישראלי: כל עוד הוא נמצא בארץ.

מרב ישראלי: 4.

מרב ישראלי: לא יחודש רישיון לנהיגה ספורטיבית שלא היה לו תוקף יותר מ-3 שנים אלא אם עמד כן בבדיקות ובבחינות לפי תקנה 3, כאילו היה מבקש רישיון לנהיגה ספורטיבית לראשונה.

מרב ישראלי: תקופת תוקף רישיון ומועד חידושו 5.

מרב ישראלי: תוקף רישיון לנהיגה ספורטיבית הוא לתקופה של שנה אחת, וניתן לחדשו לתקופות נוספות של שנה כל אחת.

מרב ישראלי: הגבלות על מתן רישיון, חידושו ופקיעת תוקפו 6.

מרב ישראלי: (א) לא יינתן ולא יחודש רישיון לנהיגה ספורטיבית ותוקפו של רישיון נהיה ספורטיבית יופקע במקרה שהוא בתוקף, אם נתקיים במבקש או בבעל רישיון אחד מאלה: (1) הוא נפסל מלקבל או מלהחזיק ברישיון נהיגה, לפי פקודת התעבורה או לפי כל חיקוק אחר – לתקופת הפסילה אם הוא חב באחזקת רישיון נהיגה לפי החוק.

חוה ראובני: האם מישהו שהיה לו רישיון נהיגה ונפסל יכול לנהוג נהיגה ספורטיבית במסלול עקיף על פי התוספת?

מיכאל מלכיאור: זאת לא השאלה שדנו בה.

חוה ראובני: אנחנו חושבים שזאת שאלה שצריך לדון בה.

מרב ישראלי: גם בתוספת יש התייחסות לפסילה.

מרב ישראלי: ב(1) אין בעיה, כי (1) אומר שאם הוא לא נפסל הוא יכול להיות.

מרב ישראלי: האם במקרים של 8 עד 17 אפשר כבר לקבל רישיון?

חוה ראובני: רישיון לטרקטורון אפשר לקבל מגיל 16.

חוה ראובני: זה יכול להיות מישהו בן 30 שבא להתחרות ויש לו פסילה.

מרב ישראלי: בתוספת כתוב 8 ושטרם מלאו לו 17.

מרב ישראלי: זה רק במקרים האלה.

מרב ישראלי: המקרה שאנחנו דנים בו זה רק המקרה של ילד או נער שהוא בין גיל 16 ל17 ונפסל לו רישיון הנהיגה .

מרב ישראלי: השאלה אם אנחנו רוצים שהוא יוכל להתחרות לגבי אופנועים או טרקטורונים.

אפרת בורגנסקי: אנחנו לא הבנו שזאת השאלה, כי סעיף 6(א)(1) עומד קצת בסתירה לחלק הראשון של התוספת.

מרב ישראלי: עזבי את התוספת.

מרב ישראלי: תניחי שזה לא עומד בסתירה.

מרב ישראלי: המיקוד הוא בעניין הזה.

עופר שוחט: יש הבדל בין נהיגה בכביש לנהיגה ספורטיבית.

עופר שוחט: יש נשק להגנה עצמית ונשק לאימונים ולספורט.

עופר שוחט: מי שרוצה לקחת נשק לאימונים ולספורט לא מחויב בהחזקת נשק להגנה עצמית.

חוה ראובני: החוק קבע שלא זאת הגישה.

עופר שוחט: אנחנו מדברים אך ורק על הפעילות הספורטיבית.

עופר שוחט: מרב ישראלי אם אתם שואלים אותי, אז בן אדם שנפסל...

חוה ראובני: צריך להיות עקביים.

יוסי ניסן: אנחנו נערער בכל מקרה על הקביעה הזאת שמי ששלול בתחבורה יהיה שלול בספורט.

מרב ישראלי: אני מורידה את המילים "אם הוא חב בהחזקת רישיון נהיגה לפי החוק".

יובל מלמד: קיבלנו את הדעה שמי שעשה עבירות חמורות לא ראוי שינהג בספורט.

יובל מלמד: הצעת הפשרה שלנו הייתה שמי שהיה שלול מעל חצי שנה לא יוכל לנהוג בספורט.

יובל מלמד: מקבלים שלילה על דברים מינוריים לחודש או לחודשיים.

יובל מלמד: לא הגיוני שמישהו יפסיד עונת מרוצים כי הוא דיבר בפלאפון.

חוה ראובני: אף אחד לא שולל רישיון על דיבור בפלאפון.

חוה ראובני: זאת עבירת קנס של 1000 שקל.

יובל מלמד: אם הוא דיבר 20 פעמים בפלאפון ויש לו 40 נקודות הוא נשלל.

יובל מלמד: אין לזה שום תקדים בעולם.

יובל מלמד: הצעת הפשרה שלנו לא התקבלה.

מרב ישראלי: על מה עוד חוץ מאופנוע יכולה להיות כל שלילה?

חוה ראובני: רלוונטי לגילאים האלה זה אופנוע וטרקטורון.

מרב ישראלי: 6(א)(2) בית המשפט שלל את רישיונו לנהיגה ספורטיבית או פסל אותו מלקבל או מלהחזיק ברישיון כאמור, לפי סעיף 25 לחוק לתקופת השלילה או הפסילה (3) רישיונו לנהיגה ספורטיבית בוטל או הותלה על ידי הרשות המוסמכת, לפי סעיף 20 לחוק או לפי תקנה 7 לתקנות הכשירות הרפואית.

מרב ישראלי: בהתקיים אחד מהמקרים המפורטים בתקנת משנה (א) על המבקש או על בעל הרישיון חובה לדווח לרשות המוסמכת לא יואחר מ7 ימים מיום שישתנו הנסיבות להלן.

מרב ישראלי: להלן – חובת הדיווח ועל בעל הרישיון החובה לה... את הרישיון לאלתר.

מרב ישראלי: נודע לרשות המוסמכת, בין אם היתר ובין אם בדרך אחרת, שחל שינוי משמעותי במצבו הבריאותי של המבקש או של בעל הרישיון או בטיפול תרופתי שהוא מקבל או בראייתו או שנפצע באירוע נהיגה ספורטיבית או שאושפז לתקופה העולה על שבועיים ימים, ולא דיווח בדרך אחרת לרשות המוסמכת לפי תקנה 7(א) לתקנות הכשירות הרפואית כל עוד לא הסתיים הבירור או הטיפול הרפואי, רשאית הרשות להתלות את רישיונו לאלתר ולאפשר לו להשמיע את טענותיו בפניה בהקדם האפשרי.

מרב ישראלי: זומן המבקש או בעל הרישיון לשימוע על פי תקנת משנה (ג) ולא התייצב בזמן הנקוב בהזמנה, רשאית הרשות המוסמכת להתלות את רישיונו עד... לבירור.

מרב ישראלי: הוכחת תשלום קנס בשל עבירה בכלי תחרותי 7.

מרב ישראלי: הרשות המוסמכת רשאית שלא ליתן רישיון לנהיגה ספורטיבית או שלא לחדש רישיון עד שמבקש הרישיון או חידושו יוכיח, לפי דרישתה, כי שולם כל קנס שנתחייב בו על החוק.

מרב ישראלי: פטורים מחובת רישיון לנהיגה ספורטיבית 8.

מרב ישראלי: פטורים מחובת רישיון לנהיגה ספורטיבית – (1) בוחן כהגדרתו בתקנות רישיון כלי תחרותי, הבודק כלי תחרותי לפי התקנות האמורות, ובלבד שיש בידו רישיון נהיגה לרכב מאותו סוג של הכלי התחרותי.

מרב ישראלי: (2) בעל תעודת הסמכה של מדריך או מאמן או מנהל מקצועי, כמשמעותו המונחים האמורים בתקנות העיסוק לצורך עיסוקם בהדרכה, אימון ופיקוח, עלפי אותן תקנות; (3) מכונאי רכב שהוא בעל סיווג מקצועי במכונאות רכב ובעל רישיון נהיגה לרכב מאותו סוג של הכלי התחרותי לצורך טיפול בכלי התחרותי.

מרב ישראלי: הזמנת בעל רישיון נהיגה לבירור 9.

מרב ישראלי: לצורך הפעלת סמכותה לפי סעיפים 7(ד), (ה) או (ח) לחוק או לפי תקנות אלו, רשאית הרשות המוסמכת להזמין מבקש או בעל רישיון לנהיגה ספורטיבית להתייצב בפניה במקום ובמועד הנקובים בהזמנה, לשם – (1) בירור כושר הנהיגה שלו; (2) פסילתו מלהחזיק ברישיון נהיגה או רישיון נהיגה ספורטיבית או לצורך עניינים ברישיון כאמור; (3) בירור נסיבות כל עבירה הנוגעת לכושר הנהיגה שלו, ושעליה הורשע או נפסל להחזיק ברישיון נהיגה.

מרב ישראלי: (4) כל עניין אחר שקשור בכושר הנהיגה שלו וברישיון הנהיגה שבידו למרות הסברה והדרכה.

מרב ישראלי: הגבלת השתתפות 10 אין במתן רישיון נהיגה לפי תקנות אלה כדי למנוע מהתאחדות להגביל השתתפות באירועים מסוימים, כולם או חלקם, לנהגים בעלי ותק מסוים, בין בשנים ובין במספר או בסוג האירועים שהשתתפו בהם...

מרב ישראלי: פרק שלישי: בחינות 11(א) הרשות המוסמכת תבחן מבקש רישיון לנהיגה ספורטיבית בנושאים אלה, כולם או מקצתם: (1) הוראות החוק שעשויה להיות להן נגיעה למבקש רישיון.

מרב ישראלי: (2) כללי הנהיגה הספורטיבית, כמשמעותם בחוק, החלים על תחום הנהיגה הספורטיבית בכל התחרותי שלגביו מבוקש הרישיון.

מרב ישראלי: (ב) מי שהוסמך כמדריך או מאמן או מנהל מקצועי, כמשמעותם בתקנות העיסוק, יהיה פטור מחובת בחינות לפי תקנה זו.

מרב ישראלי: מסירת פרטים 12.

מרב ישראלי: הנבחן ימציא לרשות המוסמכת פרטים מלאים ונכונים או מסמכים שתדרוש.

מרב ישראלי: פרק רביעי: לבוש וציוד מגן 14(א) לא ינהג אדם נהיגה ספורטיבית, אלא אם כן הוא לבוש בלבוש מגן ומצויד בציוד מגן בהתאם לתקנוני הנהיגה הספורטיבית.

מרב ישראלי: יש בתוספת את הפרטים של הרישיון.

מרב ישראלי: התוספת היא לפי 3(ב).

מיכאל מלכיאור: אנחנו מעמידים את תקנות הנהיגה הספורטיבית (רישיון לנהיגה ספורטיבית), התשס"ח-2008 להצבעה.

מיכאל מלכיאור: מי בעד?

מיכאל מלכיאור: ה צ ב ע ה בעד – פה אחד אושר 3.

מיכאל מלכיאור: תקנות הנהיגה הספורטיבית (הוראות בדבר עיסוק כמדריך ומאמן), התשס"ח-2008

מרב ישראלי: 1.

מרב ישראלי: הגדרות בתקנות אלה – "גוף הכשרה" – גוף שהרשות המוסמכת קבעה כי הוא רשאי לתת הכשרה לנהיגה ספורטיבית לפי תנכית והנחיות שהנחתה; "רישיון נהיגה" רישיון לפי פקודת התעבורה ;" תעודת הסמכה" - תעודה מאת הרשות המוסמכת מסמיכה מדריך או מאמן בנהיגה ספורטיבית.

מרב ישראלי: 2.

מרב ישראלי: היתר להדרכה או אימון (א) לא ידריך אדם ולא יאמן בתחום מתחומי הנהיגה הספורטיבית, אלא אם כן יש בידו תעודת הסמכה תקפה לפי תקנות אלה, והוא מדריך ומאמן במסגרת גוף הכשרה.

מרב ישראלי: (ב) בעל תעודת הסמכה יחזיק אותה ברשותו בשעת ההדרכה בכלי התחרותי.

מרב ישראלי: 3.

מרב ישראלי: סייגים ותנאים להדרכה (א) לא תינתן לאדם תעודת הסמכה להדריך ולאמן בנהיגה ספורטיבית, ולא ידריך אדם או יאמן ולתת הדרכה אם הוא פסול לפי החלטת בית משפט...

מרב ישראלי: רשאי בית המשפט המוסמך לדון בעבירה.

מרב ישראלי: .. להורות.

מרב ישראלי: ..(ב) לא תינתן לאדם תעודת הסמכה להדריך ולאמן, ולא ידריך אדם או יאמן אם הורשע בעבירה שמפאת.

מרב ישראלי: .. (ג) לא תינתן לאדם תעודת הסמכה להדריך ולאמן, ולא ידריך או יאמן...

חוה ראובני: בהגדרת רישיון נהיגה כתוב "רישיון על פי פקודת התעבורה".

חוה ראובני: יש המון רישיונות על פי פקודת התעבורה.

מרב ישראלי: נכתוב רישיון נהיגה.

מרב ישראלי: 4.

מרב ישראלי: הכשרה לאימון או הדרכה .

מרב ישראלי: תעודת הסמכה למדריך מאמן בנהיגה ספורטיבית, תינתן רק אם נתקיימו בו כאלה (1) עבר מבחן עיוני שקבעה הרשות המוסמכת, ועבר הדרכה מעשית במסגרת גוף הכשרה שקבעה הרשות המוסמכת, ובהיקף שלא יפחת מ58 שעות.

מרב ישראלי: (ב) השתתף במספר מרוצים כפי שקבעה הרשות המוסמכת, ובלבד שלא יפחת מ6 מרוצים לפחות בכלי תחרותי מהסוג שהוא מבקש לאמן ולהדריך בנהיגתו, וסיים אותן, בין בישראל ובין מחוצה לה; (3) עבר השתלמות בעזרה ראשונה, בהיקף שהורתה עליו הרשות המוסמכת.

מרב ישראלי: 5.

מרב ישראלי: תקופת תוקף תעודה הסמכה.

מרב ישראלי: תעודת הסמכה תינתן לאחר תשלום האגרה שנקבעה בתקנות ולתקופה של אתעלה על שנתיים, ואולם רשאית הרשות המוסמכת לחדש תעודה כאמור לתקופות נוספת, שלא יעלו על שנתיים כל אחת.

מרב ישראלי: 6.

מרב ישראלי: ביטול תעודת הסמכה והתלייתה (א) הרשות המוסמכת רשאית לבטל תעודת הסמכה או שלא לחדשה לאחר שנתנה לבעל התעודה הזדמנות להביא בפניה טענותיו, אם נתקיים בבעל התעודה אחד מאלה (1) התעודה ניתנה לו על יסוד מידע כוזב; (2) הוא הורשע בעבירה.

מרב ישראלי: .

מרב ישראלי: כאמור בתקנה 3(א);... (ב) התנהלו נגד בעל התעודה הליכים פליליים בשל עבירה אשר נסיבותיה כאמור בסעיף...

מרב ישראלי: לרבות אם הורשע בעבירה כאמור ופסק הדין טרם הפך סופי – רשאית הרשות, אם ראתה שחומרת העניין או טובת הציבור מחייבות זאת ולאחר שנתנה לבעל תעודת ההסמכה הזדמנות להביא טענותיו בפניה, להתלות זמנית את תעודתו;

מרב ישראלי: התלייה זמנית כאמור תעמוד בתוקפה עד למתן פסק הדין הסופי באותם הליכים, אלא אם כן הורתה הרשות על הפסקת ההתלייה במועד כאמור.

מרב ישראלי: (ג) פקעה תעודת ההסמכה או הודיעה הרשות המוסמכת על ביטולה או התלייתה, יחזיר בעל תעודת ההסמכה את התעודה, באופן מיידי, לרשות המוסמכת.

מרב ישראלי: פיקוח מקצועי (א) בעל תעודת הסמכה, לא ידריך ולא יאמן בנהיגה ספורטיבית, אלא בפיקוח מנהל מקצועי שהסמיכה הרשות המוסמכת לפי תקנות אלה.

מרב ישראלי: (ב) הסמכה למנהל מקצועי תינתן רק אם נתקיימו בו כל אלה: (1) הוא עסק למעשה בהוראת נהיגה ספורטיבית במכונית או באופנוע, במשך שלוש שנים לפחות שקדמו להגשת בקשתו להסמכה למנהל מקצועי (להלן – הבקשה), ואם הוא מנהל מקצועי בתחום הקארט – עסק בהוראה כאמור בכלי תחרותי מסוג קארט.

מרב ישראלי: (2) יש בידו רישיון לנהיגה מכונית או לאופנוע בדרגה A; (3) הוא לא נפסל מהחזקת רישיון נהיגה ולא הורשע בעבירה, כאמור בתקנה 3(א) ו3(א)(1).

מרב ישראלי: (4) סיים 12 שנות לימוד; (5) השתתף ב12 מרוצים לפחות בין בישראל ובין מחוצה לה וסיים אותם, או עסק למעשה בהוראת נהיגה ספורטיבית במכונית או באופנוע, במשך חמש שנים לפחות שקדמו להגשת הבקשה; (6) עבר מבחן עיוני והדרכה כאמור בתקנה 4(1); (7) עבר השתלמות בעזרה ראשונה, בהיקף שהורתה עליו הרשות המוסמכת.

מרב ישראלי: (ג) תפקידי המנהל המקצועי הם אלה: (1) לפקח על כך שהמדריך והמאמן בנהיגה ספורטיבית, ימלא אחר כללי הנהיגה הספורטיבית והוראות הרשות המוסמכת שניתנו לו, בכל הנוגע להדרכה ואימון; (2) לפקח על כך שהכלי התחרותי שמתקיימים בו האימון או ההדרכה, יהיה בכל עת במצב תקין ושנתקיימו בו הוראות החוק.

מרב ישראלי: האם כל מה שיש פה ב(ב) מכשיר אותו לבדוק את התקינות של הכלי התחרותי?

יובל מלמד: בתוך תחום ההכשרה של מנהל מקצועי נכניס את הפן הטכני הדרוש בנושא הזה.

מרב ישראלי: צרך להגיד שהוא עבר הכשרה נוספת.

מרב ישראלי: נכתוב שהוא עבר הדרכה מעשית הכוללת הכשרה טכנית במסגרת גוף הכשרה שקבעה הרשות המוסמכת, או הכשרה כאמור, כולה או חלקה, מי שהוסמך כבוחן.

מרב ישראלי: (ד) הוראות תקנות 5 ו-6 בדבר תקופת תוקף תעודת הסמכה, ביטולה והתלייתה, יחולו גם על הסמכה של מנהל מקצועי.

אפרת בורגנסקי: כשהערנו על סעיף 3 רצינו שהפסילה תחול גם במקרים שהפסילה לא ניתנה על ידי בית משפט אלא פסילה מינהלית.

יוסי ניסן: דיברנו על כך שמי שיש לו פסילה הולך לבית משפט כדי לקבל את הרישיון בחזרה.

אפרת בורגנסקי: אמרנו שאפילו מי שקיבל פסילה מינהלית יוכל לפנות לבית משפט כדי שבית המשפט יוכל להחליט בעניינו כך שהפסילה לא תחול על הדרכה בכלי תחרותי.

מרב ישראלי: מה שצריך להוסיף זה את המילים "אם הוא פסול לפי פקודת התעבורה".

חוה ראובני: זה כולל את הפסילות של רשות הרישוי.

חוה ראובני: אצלנו אפשר להגיש ערעור לבית משפט לעניינים מינהלים על החלטת הפסילה, על עצם הפסילה של רישיון הנהיגה.

חוה ראובני: כל התהליך הזה לא מדבר בכלל על הנהיגה הספורטיבית.

חוה ראובני: אני לא חושבת שמכוח אותו סעיף ערעור לבית משפט לעניינים מינהלים תהיה לבית משפט לעניינים מינהלים סמכות לדון בדבר הזה.

אפרת בורגנסקי: את מעלה את זה לבית משפט לתעבורה שמוסמך לדון בעבירה הזאת.

מרב ישראלי: השאלה אם אנחנו מסמיכים בית משפט או קצין משטרה לפי סעיף x בפקודת התעבורה, או שאנחנו אומרים שנפסול לפי פקודת התעבורה.

יובל מלמד: פקודת התעבורה זה משהו יותר מידי רחב.

יובל מלמד: גם בנושא של מדריך ומאמן וגם בנושא של רישיון נהיגה ההסכמה שלנו הייתה לגבי כך שבית המשפט פסל אותו.

יובל מלמד: כל עוד בית משפט לא פסל אותו אנחנו לא מסכימים.

יובל מלמד: לא יכול להיות ששוטר יעצור אותו בכביש, ייקח לו את הרישיון ומחר הוא לא יוכל לנהוג.

יובל מלמד: מקובל עלינו שבית המשפט פסל אותו.

יובל מלמד: עד בית משפט לא יכול להיות שהוא יהיה פסול להדריך, לאמן או לנהוג נהיגה תחרותית.

יובל מלמד: תחשבו על אדם שמתחרה מ1 בינואר עד 1 בינואר ובגלל ששוטר לקח לו את הרישיון הוא יפסיד שני מרוצים.

חוה ראובני: החוק קבע את התלות בין רישיון הנהיגה הספורטיבית לרישיון הרגיל.

אפרת בורגנסקי: אנחנו מדברים על מדריך ומאמן, לא על נהג תחרותי.

אפרת בורגנסקי: השארנו שיקול דעת לבית המשפט להחליט.

מרב ישראלי: בתקנות הרישיון כתוב לפי פקודת התעבורה.

מרב ישראלי: לגבי רישיון נהיגה זה מופיע בחוק.

מרב ישראלי: התלות היא חד משמעית.

מרב ישראלי: פה זו כבר שאלה אחרת, כי הוא לא נוהג נהיגה תחרותי אלא הוא מאמן.

יובל מלמד: לפחות שנעשה את זה פה בבית משפט.

מיכאל מלכיאור: את הנהג אתה מוכן לפסול מתחרויות.

מיכאל מלכיאור: את המאמן, שצריך להיות בדרגה יותר גבוהה.

מיכאל מלכיאור: ..

יובל מלמד: כאשר אני מדריך מישהו שנוסע על אופנוע או על קארט אני לא נוהג.

יובל מלמד: אין דבר כזה בנהיגה ספורטיבית דוושות כפולות.

יובל מלמד: אני עומד בצד ומדריך אותו.

יובל מלמד: אימון נעשה רק במסלול סגור ומבוקר.

יובל מלמד: מספיק שבית משפט שלל אותו.

אפרת בורגנסקי: כמעט כל אדם שנפסל מינהלית פונה לבית המשפט.

מיכאל מלכיאור: אנחנו לא מדברים על אדם שנוהג בעצמו.

מיכאל מלכיאור: אני חושב שמספיק בית משפט.

מרב ישראלי: מדובר בתחילה מיידית של כל התקנות האלו, לכן אני מוחקת את התחילה.

מרב ישראלי: 9.

מרב ישראלי: הוראת מעבר בתקופת 12 החודשים שמיום התחילה יוכל אדם לקבל תעודת הסמכה 1.

מרב ישראלי: להדריך ולאמן בתחום מתחומי הנהיגה הספורטיבית גם אם לא התקיימו בו הוראות תקנה 4(1), ובלבד שהחל הכשרה לפי תקנה 4(1).

מרב ישראלי: למנהל מקצועי אם לא נתקיימו בו הוראות תקנה 7(ב)(6) ו(8), ובלבד שהחל בהכשרה על פי תקנה 4(1) או לפי תקנה 7(ב)(8).

מרב ישראלי: תוקפה של תעודת הסמכה כאמור בתקנת משנה (א)(1) ו(2) תהיה לתקופה שלא תעלה על 12 חודשים.

מרב ישראלי: בתקופת 12 חודשים יוכל אדם העומד בכל תנאי תקנות אלו ואלו מלבד האמור להלן להדריך ולאמן...

מיכאל מלכיאור: אנחנו מעמידים להצבעה את תקנות הנהיגה הספורטיבית (הוראות בדבר עיסוק כמדריך ומאמן), התשס"ח-2008.

מיכאל מלכיאור: מי בעד?

מיכאל מלכיאור: ה צ ב ע ה בעד – פה אחד אושר